L’Hospital Universitari Joan XXIII de Tarragona estrena nova UCI
Channel: icscat
Date: 05/12/2022

La nova UCI de l’Hospital Universitari Joan XXIII de Tarragona integra la darrera tecnologia quant als dispositius mèdics, de tractament i monitoratge.   

Es troba ubicada a l’edifici C de l’hospital i és la primera unitat del Servei de Medicina Intensiva  del nou hospital. En la fase 1.1 del projecte, es preveu la construcció de 12 boxs.  

Aquesta primera fase es completarà amb la creació d’espais per tal de fer més confortable l’estada als familiars (zona office, sala d’espera o despatxos d’informació). 

El disseny del nou espai és modern i ergonòmic, tant per als usuaris com per a les seves famílies i té una estructura que apropa els i les professionals als i les pacients de l’hospital per vetllar i preservar la seva intimitat.
Aquest any que s'acaba des d’#icscat volem destacar la feina i dedicació dels i les professionals que en formen part. Cada dia descobrirem alguns dels projectes rellevants d’aquest any que s’han impulsat arreu del territori. 
#ics2022